CELEX: C2004/146/04
Language: fi
Date: 2004-05-29 00:00:00
Title: Asia C-169/04: Vat and Duties Tribunalin, London Tribunal Centre, 2.4.2004 tekemällään päätöksellä esittämä ennakkoratkaisupyyntö asiassa Abbey National plc (Inscape Investments Ltd kolmantena osapuolena) vastaan The Commissioners of Customs and Excise

29.5.2004   
            
            
               FI
            
            
               Euroopan unionin virallinen lehti
            
            
               C 146/3
            
         Vat and Duties Tribunalin, London Tribunal Centre, 2.4.2004 tekemällään päätöksellä esittämä ennakkoratkaisupyyntö asiassa Abbey National plc (Inscape Investments Ltd kolmantena osapuolena) vastaan The Commissioners of Customs and Excise
   (Asia C-169/04)
   (2004/C 146/04)
   Vat and Duties Tribunal, London Tribunal Centre, on pyytänyt 2.4.2004 tekemällään päätöksellä, joka on saapunut yhteisöjen tuomioistuimeen 5.4.2004, Euroopan yhteisöjen tuomioistuimelta ennakkoratkaisua asiassa Abbey National plc (Inscape Investments Ltd kolmantena osapuolena) vastaan The Commissioners of Customs and Excise, seuraaviin kysymyksiin:
   
               1.
            
            
               Tarkoittaako kuudennen ALV direktiivin 13 artiklan B kohdan d alakohdan 6 alakohtaan (1) sisältyvä ”jäsenvaltioiden määrittelemien erityisten sijoitusrahastojen hallintaa” koskeva verovapautus sitä, että jäsenvaltioilla on valtuudet määritellä erityisten sijoitusrahastojen ”hallinnan” muodostavat toiminnot sekä valtuudet määritellä erityiset sijoitusrahastot, jotka voivat saada vapautuksen verosta?
            
         
               2.
            
            
               Mikäli kysymykseen 1 vastataan kieltävästi ja kuudennen ALV direktiivin 13 artiklan B kohdan d alakohdan 6 alakohdan käsitteelle ”hallinta” on annettava itsenäinen yhteisön oikeuden mukainen merkitys, ovatko palkkiot, joita omaisuudenhoitaja tai uskottu mies veloittaa palveluistaan arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20.12.1985 annetun neuvoston direktiivin 85/611/ETY (yhteissijoitusyrityksistä annettu direktiivi) (2) 7 ja 14 artiklan, kansallisten säännösten ja asianomaisen rahaston sääntöjen mukaisesti kuudennen ALV direktiivin 13 artiklan B kohdan d alakohdan 6 alakohdassa nojalla verosta vapautettuun ”erityisten sijoitusrahastojen hallintaan” liittyvä palvelu, kun otetaan huomioon yhteissijoitusyrityksistä annettu direktiivi sellaisena kuin se on muutettuna?
            
         
               3.
            
            
               Mikäli kysymykseen 1 vastataan kieltävästi ja käsitteelle ”hallinta” on annettava itsenäinen yhteisön oikeuden mukainen merkitys, sovelletaanko kuudennen ALV direktiivin 13 artiklan B kohdan d alakohdan 6 alakohdan mukaista ”erityisten sijoitusrahastojen hallintaa” koskevaa verovapautusta palveluihin, joita kolmantena osapuolena oleva rahastonhoitaja suorittaa rahaston hallinnointiin liittyen?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annettu neuvoston direktiivi 77/388/ETY (EYVL L 145, 13.6.1977, s. 1).
   
      (2)  EYVL L 375, 31.12.1985, s. 3.